
Na temelju Odluke o sufinanciranju troškova nabave radnih bilježnica za učenike Osnovne škole Molve u školskoj godini 2020./2021., KLASA: 602-01/20-01/3, UR.BROJ: 2137/17-01-20-1 od 27. kolovoza 2020. godine, Općinski načelnik Općine Molve objavljuje
	JAVNI POZIV		
za podnošenje zahtjeva za sufinanciranje troškova nabave
RADNIH BILJEŽNICA
za učenike Osnovne škole Molve u školskoj godini 2020./2021.

I.
          Općina Molve sufinancirat će učenicima osnovnoškolcima, od 1. do 8. razreda, s područja Općine Molve troškove kupovine radnih bilježnica u iznosu od 100% nakon dostavljenog plaćenog računa.

II.

	Pozivaju se roditelji s prebivalištem na području općine Molve da u svrhu odobravanja sufinanciranja troškova nabave radnih bilježnica za učenike Osnovne škole Molve dostave do  31. 10. 2020. godine, sljedeću dokumentaciju:

1. Popunjen ZAHTJEV za sufinanciranje
2. Račun iz kojeg je vidljiv popis radnih bilježnica
3. Dokaz o plaćenim radnim bilježnicama
4. Presliku osobne iskaznice
5. IBAN podnositelja zahtjeva (žiro ili tekući račun)
6. Izjava o davanju suglasnosti za obradu osobnih podataka

III.

Obrazac ZAHTJEVA i  Izjave može se podići u prostorijama Općine Molve ili preuzeti s web stranica Općine Molve na  www.molve.hr 
Nepopunjeni, odnosno nepotpuni zahtjevi se neće razmatrati.

